Võidupüha hommikul  kell 10 on eetris salvestus Nargen Festivalilt kontserdilt  "Noorte värk",  kus kõlab muusika, mida kirjutasid kahekümneaastaselt Cyrillus Kreek,  Johann Sebastian Bach, Ludwig van Beethoven, Johannes Brahms ja Pärt Uusberg. Esineb Nargenfestivali koor Tõnu Kaljuste juhatusel.  Jaaniõhtu kavas on nii Felix Mendelssohni  "Suveöö unenägu"  kui ka põhjamaist kandlemuusikat, valsse ja polkasid Soome nimekate pärimusmuusikute esituses.  Aasta valgeimal ööl on stuudios muusikat ja mõtteid vahetamas Mari Kalkun ja Kristiina Ehin - kell 21 algab Fantaasia erisaade  "Minu maa".  Mari Kalkun salvestas selle saate tarvis Klassikaraadio stuudios ka uusi laule.